Forbikjøring (sang)

«Forbikjøring» er en norsk sang som ble skrevet av Øystein Sunde og utgitt mars 1979 på Sundes musikkalbum Hærtata hørt. Sangen ble også utgitt som B-side til singlen 2003, en butikk-odyssé.

Teksten handler om en bilist som gjør det vanskelig for en annen bilist å kjøre forbi vedkommende. Den andre bilisten får etter hvert kjørt forbi med høy hastighet og stor fare for seg selv og andre møtende kjøretøy, og mottar følgelig en høyst uventet overraskelse fra den han kjørte forbi.

Musikere og instrumenter 

Øystein Sunde: vokal, gitar
Jonas Fjeld: gitar
Terje Venaas: bass
Espen Rud: trommer

«Forbikjøring» på samlealbum 

Øystein Sunde i boks (1985)
Øystein Sundes 40 beste (1991)
Sundes verden (2006)
Sundes verden – 52 av de aller beste (2006)

NRK-opptak 

8. februar 1979 ble sangen fremført av Sunde mot slutten av NRK-programmet Hva sier stjernene?
I programmet Øystein i fritt fall (sendt 12. mai 1979 på NRK) ble det vist en video med Sunde i sentral rolle. Denne sekvensen ble også vist i sin helhet i programmet Øystein Sunde – med god avstand til bilen bak (sendt 26. desember 2010 på NRK1). Sundes avslutningsreplikk fra videoen kontra replikken fra album versjonen, var to forskjellige opptak.

«Forbikjøring» i notebøker 

Kjekkere å ha–2 (1992)
Du må'kke komme her og komme her (1997)

Annet 

En konsertversjon av sangen ble utgitt 30. august 2012 på livealbumet Live på Svalbard -82 (som var en bonus-CD i samleboksen Puslespill). Opptaket er fra januar 1982 og musikerne var Sunde (vokal/elektrisk gitar), Jonas Fjeld (kompgitar) og Johnny Sareussen (bass).
En mulig inspirasjon til «Forbikjøring», er «Road Hog» som John D. Loudermilk ga ut på albumet 12 sides of John D. Loudermilk i 1962. I den teksten er det sheriffen som kjører «unmarked car» (= sivil bil). Handlingene i begge sanger har sine fellestrekk, men melodiene er helt forskjellige.

Referanser 

Sanger fra 1979
Sanger skrevet av Øystein Sunde